Vita:Thrash metal

message: Az a baj, hogy a cikkből csak az nem derül ki, hogy mi is valójában az a thrash metal. Van egy csomó zenekar, de aki nem hallotta ezeket, az el sem bírja képzelni, hogy milyen lehet. Pedig a cikket ezzel kéne kezdeni. Leicester 2006. április 3., 01:44 (CEST)
Igen, igazad van. Épp mostanában terveztem a cikk bővítését. Ezt a közeljövőben meg is ejtem. Adibabba 2006. április 3., 19:05 (CEST)

message: Teljesen feleslegesnek tartom a listát a "Jelentősebb zenekarokról". Egyrészt, aki számít, az meg van említve a szócikkben. Másrészt, a külföldiek listája még rendben lenne, de mi alapján jelentős a tök ismeretlen magyar Radiopassive, Taste My Pain, stb. – Ary vita 2008. szeptember 10., 20:44 (CEST)
replies: text: A lista törölve: 2009. január 26., 19:46 óta – Ary vita 2009. december 2., 21:39 (CET)
thread_title:  Zenekarok listája, de minek? 

message: "Magyarországon jelentősebb thrash metal történelemről, vagy mozgalomról nem lehet beszámolni."
Szerintem ilyet csak az ír le, akinek fogalma sincs a hazai zenei életről.
Valójában egész Kelet-Európa legnagyobb thrash mozgalma a budapesti volt. 
Pestre jártak hétvégente a hardcore thrasher-ek bulizni az egész régióból, az egész országból, a keleti blokkból, de még Bécsből is...
Volt rendszeresen Thrash Mosh Club és Sun Club, volt Erőlködés Fesztivál,
de főleg voltak/vannak olyan alapvető bandák, mint a Slogan, a Bedlam (Európa egyik legjobb techno-thrash bandája, tagjai a mai napig élő legendák metalos körökben, kazettáik még külföldön is etalonnak számítanak - tessék körbenézni egy kicsit a neten...), a Barbed Wire, a Beyond, az Atomic, a Mirror, a Necrofight, a Gladiátor, a Paranoid, a Bandanas, a Just, az Eclipse és a sor hosszan folytatható...
Még akár a prog hardcore-ban utazó Leukémia is ide sorolható, mert a közönségük javarészt thrasherekből állt, mert egy rakás metal-elemet is használtak zenéjükben, és mert a Leukémia utódzenakarai (Mood, Wall Of Sleep, Stereochrist, Magma Rise, Saw, Very Bad Things, Elmekórtan, Chaoscross) metalos irányban is mozogtak a későbbiekben. 
replies: text: írjad bele nyugodtan, a wikipédia úgy javul, hogy valaki mindig észreveszi a hibákat :) én nem nyúlok bele, mert nekem aztán tényleg fogalmam sincs a metalról… Alensha 2011. március 15., 00:18 (CET)
thread_title:  A thrash metal Magyarországon  

message: Ezzel nem értek egyet, hiszen egyik bandáról sem önálló szócikkbe való átfogó bemutatás készült, hanem csak a témára szorítkozva lettek bemutatva, a történetükből rövid részleteket kiragadva: élő, gyakorlati példákkal lett bemutatva az állítólag "nem létező" hazai thrash metal mozgalom működése és társadalmi hatásai.
thread_title:  Slogan és Bedlam kiemelése önálló szócikkbe, a másik két banda commentbe 

message: A szerző több, mint száz interjút, cikket, továbbá a témáról készült képregényt, valamint a szócikkben említett dokumentumfilm rövid változatát is tartalmazó honlapok linkjeit osztotta meg forrásként.
Ezekben az -elsősorban kortárs, anno papíron is megjelent, scannelt- interjúkban maguk a témában érintett zenekarok tagjai nyilatkoznak, - valamint a cikkekben újságírók, kritikusok, koncertszervezők, technikusok, rajongók és pályatársak nyilatkoznak arról, ami itt "üldözési mániának" és "szubjektív véleménynek" lett nyilvánítva. 
A linkelt honlapokon eredeti plakátok is találhatók a szócikkben leírt zenekarok, programok, helyszínek, időpontok alátámasztására, - valamint számtalan archív fotó a társadalmi közeg hiteles bemutatására. 
A korábban belinkelt -majd törölt- oldalakon található eredeti dalszövegek segíthetik a téma iránt érdeklődő olvasókat abban, hogy maguk ítéljék meg azt, hogy lehetett-e anno a mozgalom egyes zenekarainak koflikusa a hatalommal..., illetve az idősebb konkurens zenekarok tagjaival...
replies: text: A totális elfogultság, a semleges, tárgyilagos nézőpont teljes hiánya, illetve a szerkesztési elvek miatt lett némileg visszaalakítva a szócikk ezen része, ahogy azt a vitalapodra is megírtam kedves anon szerkesztő. Ez a szócikk a thrash metal műfajjal általánosságban foglalkozik és nem egyéni rajongói szempontok alapján kiemelt együttesek pályafutásának bemutatásával. A szócikk ennek figyelembevételével lett átalakítva, és a továbbiakban is ennek megfelelően lesz karbantartva. – Ary vita 2011. március 15., 22:18 (CET)
thread_title:  "a szerző vélhető üldözési mániája, forrásokkal alá nem támasztott, szubjektív véleménye alapján született" sorok kihúzása - zenekari linkek kidobása